section_heading: O albumu
paragraph_text: Leclercq je izjavio da mu se više sviđaju tradicionalni heavy metal, thrash metal, death metal, black metal i progresivni metal od power metala te da radi toga album zvuči drukčije od prethodnih DragonForceovih glazbenih izdanja. Upitan o Leclercqovom skladanju pjesama i mogućim utjecajima njegovog sporednog ekstremnog metal projekta Sinsaenum, gitarist Herman Li izjavio je: "Trudimo se iskoristiti svačije vještine, što nismo baš toliko radili u rano doba grupe. Ne bih rekao da je Sinsaenum nešto promijenio jer postoji još mnogo ideja koje nismo još uspjeli uspjeli uvrstiti u Dragonforce, a ako predstaviš previše novih ideja, prestaneš se koncentrirati. [...]"